**Ministru kabineta noteikumu projekta „Grozījumi Ministru kabineta 2001.gada 20.marta noteikumos Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2001.gada 20.marta noteikumos Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji”(turpmāk – noteikumu projekts) izstrādāts, pēc Izglītības un zinātnes ministrijas (turpmāk – IZM) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēdējos gadu laikā demogrāfisko faktoru dēļ izglītojamo skaits vispārējās izglītības iestādēs (dienas plūsmā) 7. – 12.klasēs ir būtiski samazinājies – no 102 639 izglītojamajiem 2010./2011.mācību gadā līdz 83 281 izglītojamajiem 2013./2014.mācību gadā, kas ir aptuveni 81% no 2010./2011.gada izglītojamo skaita 7.-12.klasēs. Valsts ģimnāzijas kopumā izpilda Ministru kabineta noteiktos kritērijus izglītojamo mācību sasniegumiem un minimāli nepieciešamajam izglītojamo skaitam 10-12.klasēs, kā arī veic pedagogu tālākizglītības un metodiskā centra funkcijas. Vienlaikus vairākās valsts ģimnāzijās, lai nodrošinātu Ministru kabineta 2001.gada 20.marta noteikumos Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji” (turpmāk – noteikumi)noteikto kritēriju izpildi valsts ģimnāzijas statusa iegūšanai un saglabāšanai, ir radusies problēma, kā saglabāt noteikumos noteikto minimāli nepieciešamo izglītojamo skaitu 10. – 12.klasē, vienlaikus neuzņemot mācībām valsts ģimnāzijā nepietiekami sagatavotus izglītojamos, kuru dēļ valsts ģimnāzijas abiturienti (kopumā) valsts centralizētajos eksāmenos nespēj uzrādīt valsts ģimnāzijai noteikumos noteiktominimālo līmeni – vismaz par 10% augstāku novērtējumu nekā valsts vidējais novērtējums centralizētajos eksāmenos. Minētā problēma pēc IZM rīcībā esošās informācijas ir aktuāla plānošanas reģionu teritorijās esošajās valsts ģimnāzijās un IZM par to ir informējuši vairāku valsts ģimnāziju direktori. Šajā situācijā iegūtās izglītības kvalitāte un tās līmenis plānošanas reģionos esošajās valsts ģimnāzijās ir prioritārs attiecībā pret līdz šim noteikto minimāli nepieciešamo izglītojamo skaitu. Līdz ar to nepieciešams, ievērojot demogrāfisko faktoru ietekmi, līdzsvarot valsts ģimnāziju iespējas saglabāt iegūstamās izglītības kvalitāti un vienlaicīgi nodrošināt reālajām valsts ģimnāziju iespējām atbilstoši noteiktu minimāli nepieciešamo izglītojamo skaitu. Vienlaikus valsts līmenī ir aktuāli nodrošināt plašākas iespējas mērķtiecīgi veidot pedagogu tālākizglītības sistēmu un koordinēt to valsts (pašvaldību) līmenī, jo pedagogu profesionālo kompetenču pilnveide ir viens no būtiskākajiem nosacījumiem vispārējās izglītības kvalitātes paaugstināšanai. Tādējādi ir aktuāla grozījumu izdarīšana noteikumos. Tiesiskā regulējuma mērķis ir vispārējās izglītības apguves kvalitātes paaugstināšana. Tiesiskā regulējuma būtība ir: - valsts ģimnāziju iespēju elastīgāk reaģēt uz demogrāfisko faktoru radīto ietekmi paplašināšana; - pašvaldību iespēju sabalansēti plānot vispārējās izglītība iestāžu tīkla turpmāko attīstību veicināšana;- valsts ģimnāziju vadošās lomas stiprināšana valsts un plānošanas reģiona pedagogu kompetenču profesionālajā pilnveidē un metodiskajā darbā. To plānots panākt ar normatīvajā regulējumā noteikto prasību izglītības iestādei (valsts ģimnāzijas statusa piešķiršanai un saglabāšanai) diferencēšanu (atbilstoši demogrāfisko faktoru izraisītajām izmaiņām) un papildināšanu, tai skaitā ar prasību akcentēt valstiski nozīmīgā matemātikas, dabaszinātņu un tehnikas virziena plašāku (vidusskolas klasēs obligātu) apguvi, kā arī valsts ģimnāzijām noteikto funkciju precizēšanu pedagogu kompetenču profesionālās pilnveides un metodiskajā darbā (valstī, plānošanas reģionā, pašvaldībā). Ministru kabineta noteikumu Nr.129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji” 9.punkts ar noteikto 2 gadu ilgu atbilstības periodu minētajiem kritērijiem netiek grozīts, vienlaikus plānotās normatīvā regulējuma izmaiņas nebūs attiecināmas uz iepriekšējo 2 gadu laika periodu (esošajām valsts ģimnāzijām). Ar grozījumiem noteikumos: 1. administratīvajās teritorijās ārpus Rīgas tiek samazināts valsts ģimnāzijas statusa iegūšanai (un saglabāšanai) minimāli nepieciešamais skolēnu skaits 10.-12.klasē – no 250 līdz 180 skolēniem republikas pilsētās (izņemot Rīgu) un no 150 līdz 120 skolēniem citās administratīvās teritorijās (novadu pilsētās un novados);
2. noteikts īstenot vismaz divas vispārējās vidējās izglītības programmas, no tām vismaz vienu matemātikas, dabaszinātņu un tehnikas virzienā;
3. noteikts, ja valsts ģimnāzija īsteno pamatizglītības programmas, vienu no tām īstenot matemātikas, dabaszinību un tehnikas virzienā;
4. noteikts pienākums pašvaldību vai valsts līmenī iesaistīties valsts izglītības politikas un izglītības attīstības stratēģijas veidošanā (valsts pārbaudījumu vērtēšanā, izglītības satura izveidē, mācību literatūras izvērtēšanā);
5. ievērojot valsts ģimnāziju vadošo lomu un funkcijas pedagogu tālākizglītības un metodiskā centra darbības (plānošanas reģionā) īstenošanā, kā papildu kritērijs valsts ģimnāzijas statusa iegūšanai un saglabāšanai ieviesta valsts ģimnāziju izglītojamo vidējā rezultāta valsts centralizētajos eksāmenos minimāli nepieciešamā 5 procentu starpība ar attiecīgā plānošanas reģiona vispārējās izglītības iestāžu izglītojamo vidējo rezultātu valsts centralizētajos eksāmenos;
6. ievērojot valsts ģimnāzijām plānotās ES struktūrfondu investīcijas un nepieciešamību nodrošināt minētā finansējuma lietderīgu izlietojumu, precizētas valsts ģimnāziju funkcijas pedagogu tālākizglītības un metodiskā centra darbības īstenošanā plānošanas reģionā;
7. kā noteikumu projektā ietverto noteikumu 5.1.2. un 5.1.3. apakšpunktā noteikto minimāli nepieciešamo izglītojamo skaitu dublējošs tiek svītrots noteikumu 5.1 punkts, kas latviešu valodas kā valsts valodas statusa nostiprināšanai noteica izglītojamo minimālā skaita 10.-12.klasē kritēriju – 180 izglītojamo republikas pilsētā un 120 izglītojamo citā administratīvā teritorijā.

 Noteikumu projekts tiek papildināts ar pārejas normu, kas paredz esošajām valsts ģimnāzijām prasību nodrošināt to atbilstību valsts ģimnāzijas statusam pēc jaunajiem kritērijiem līdz 2016.gada 15.jūlijam.Ar noteikumu projektā ietverto noteikumu 3.3. un 5.4.apakšpunktu ir veikti tehniski grozījumi, izslēdzot attiecīgi noteikumu 3.3. un 5.2.apakšpunkta formulējumā kopš 2012./2013.mācību gada nepastāvošo centralizēto eksāmenu rezultātu vērtēšanu A, B, C, D, E un F līmeņos. |
| 8. | Projekta izstrādē iesaistītās institūcijas | Noteikumu projekta izstrādē tika iesaistīti 26 valsts ģimnāziju direktori. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir valsts ģimnāzijas un izglītības iestādes, kuras vēlas pretendēt uz valsts ģimnāzijas statusu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (*euro*) |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2015. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X |  | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ja tiks iniciēta un notiks jaunu valsts ģimnāziju izveide, noteikumu projekts 2015.gadā un turpmākajos gados tiks īstenots Izglītības un zinātnes ministrijas esošo (valsts budžeta) līdzekļu ietvaros. |

*Anotācijas IV. un V. sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tika veikta noteikumu projekta klātienes (darba sanāksme, seminārs) un elektroniska saskaņošana ar valsts ģimnāziju direktoriem, izglītības pārvalžu vadītājiem un pilsētu un novadu izglītības speciālistiem. |
| 2. | Sabiedrības līdzdalība projekta izstrādē | Noteikumu projekts 2014.gada 23.oktobrī tika apspriests un elektroniskā formā 2014.gada 30.oktobrī nosūtīts izvērtēšanai un saskaņojuma sniegšanai valsts ģimnāziju direktoriem. Par noteikumu projektu 2014.gada 5.novembrī tika informēti republikas pilsētu un novadu izglītības pārvalžu vadītāji (pārstāvji) un atbildīgie speciālisti. Noteikumu projekts ir publiskots IZM mājaslapā. |
| 3. | Sabiedrības līdzdalības rezultāti | Valsts ģimnāziju vairākums ir izteicis konceptuālu atbalstu noteikumu projekta tālākai virzībai.  |
| 4. | Cita informācija | Būtiski priekšlikumi noteikumu projekta pilnveidei, kurus atbalstītu lielākā daļa valsts ģimnāziju, netika sniegti. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē būs iesaistītas valsts ģimnāzijas, IZM un Valsts izglītības satura centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pašvaldības vispārējās izglītības programmu īstenojošās izglītības iestādes statusa maiņa (iegūšana, zaudēšana) neizveido (nelikvidē) izglītības iestādi (institūciju), izņemot, ja izglītības iestādes dibinātājs (pašvaldība) pieņem attiecīgu lēmumu.Kritērija par izglītojamo minimālo skaitu 10.-12.klasēs samazināšana (ārpus Rīgas) rada normatīvajā regulējumā nepieciešamos priekšnosacījumus, lai valsts ģimnāzijas un pašvaldības varētu pieņemt adekvātus lēmumus minēto kritēriju izpildei, tādējādi nodrošinot esošo valsts ģimnāziju (statusu) saglabāšanu un veicinot sabalansētu izglītības iestāžu tīkla turpmāko attīstību. Vienlaikus, ņemot vērā statistikas datus, tiek pieļauta iespēja, ka no IZM puses tuvākajā nākotnē var tikt iniciēta valsts ģimnāzijas statusa anulēšana kādai no izglītības iestādēm. Ievērojot kopējo izglītojamo skaitu samazinājumu, esošo valsts ģimnāziju tīkla kapacitātes pilnībā neizmantotās iespējas un nepieciešamību valsts ģimnāziju statusa kandidātēm ne mazāk kā 2 gadus izpildīt izglītojamo skaita un minimālo mācību sasniegumu kritērijus, IZM neprognozē valsts ģimnāziju kopējā skaita pieaugumu tuvāko 2 gadu laikā.  |
| 3. | Cita informācija | Nav |

Izglītības un zinātnes ministre M.Seile

Vizē: Valsts sekretāra vietniece –

 Izglītības departamenta direktore,

 Valsts sekretāra pienākumu izpildītāja E.Papule

10.02.2015. 15:05

1485

Ē.Sīka

67047976, eriks.sika@izm.gov.lv